Taarausuliste ja Maausuliste
Maavalla Koda
Pk 363
50002 Tartu						Teie 21.01.2005
							Meie 07.07.2005 nr 16-5/7347

Paluküla hiiemäe kaitse

Teete oma kirjas ettepaneku korraldada kohtumine, et arutada Kõnnumaa maastikukaitsealal asuva Paluküla hiiemäega seoses kujunenud olukorda. Nõustume Teiega, et kujunenud olukorras tuleks lahendust otsida erinevate huvigruppide seisukohti arutades.

Seoses Natura 2000 võrgustiku aladel kaitse korraldamisega on Keskkonnaministeerium koos Raplamaa Keskkonnateenistusega koostamas hoiualade ja püsielupaikade kaitset korraldavat dokumentatsiooni ning uuendamas kaitsealade kaitse-eeskirju. Mitu kaitse alla minevat ala piirneb Kõnnumaa maastikukaitsealaga, seetõttu tuleb nende kaitset käsitleva dokumentatsiooni koostamisel arvestada kujuneva kaitse korraga sellel maastikukaitsealal.

Raplamaa Keskkonnateenistuse hinnangul valmivad nimetatud alade kaitset käsitlevad eelnõud käesoleva aasta sügiseks. Siis oleks otstarbekas korraldada ka nimetatud kohtumine. Kohtumise toimumise aja ja koha teatame täiendavalt.

Lugupidamisega

Villu Reiljan
Minister